61968J0012(01)
DOMSTOLENS DOM (ANDEN AFDELING)
AF 27. MAJ 1970
X
mod Kontrolkommissionen for De europæiske Fællesskaber
Sag 12/68
Processprog: Fransk
Angående:
Annullation af Kontrolkommissionens beslutning af 26. marts 1968 om afskedigelse af sagsøger samt et krav om skadeserstatning.
Domskonklusion:
Sagsøgte frifindes, hvad angår såvel kravet om annullation som kravet om skadeserstatning.
Generaladvokatens forslag til afgørelse:
De af X nedlagte påstande om annullation og skadeserstatning bør forkastes.
Sammendrag
Tjenestemænd — disciplinærordning — ansvar — tilregnelighed med hensyn til det påtalte forhold — begreb
(Tjenestemandsvedtægtens artikel 86)
En tjenestemand er kun ansvarsfri i disciplinær henseende, hvis han lider af en sindssygdom i en sådan grad, at den disciplinære krænkelse ikke kan tilregnes ham som forsætlig. Derimod kan en, selv alvorlig, psykisk forstyrrelse, der blot giver anledning til en mildnelse af ansvaret, ikke udelukke tilregnelighed med hensyn til det påtalte forhold.